craciuncg/RoMedQA_v1 huggingface dataset:
Realizați asocierile corecte dintre foițele embrionare și organele cărora dau naștere: 1-ectoderm, 2-mezoderm, 3-endoderm; a-sistemul nervos, b-scheletul, c-mucoasa tractului respirator, d-dermul pielii, e-glanda hipofiză, f-sistemul respirator:
1. 2-f,a
2. 1-e,f
3. 2-b,d
4. 3-c,e
5. niciun răspuns corect
Răspuns corect: 3
Identificați afirmația falsă:
1. coarnele laterale ale măduvei sunt vizibile în regiunea cervicală inferioară, în regiunea toracală și lombară inferioară
2. calea sistemului piramidal își are originea în cortexul cerebral
3. nervii cranieni nu au două rădăcini (dorsală și ventrală)
4. trunchiul nervului spinal iese la exteriorul canalului vertebral prin gaura intervertebrală
5. numai în condiții anormale viscerele pot fi punctul de plecare al senzației dureroase
Răspuns corect: 1
Referitor la originile aparente ale nervilor cranieni, situate între bulbul rahidian și punte, cel mai lateral se află originea nervului:
1. facial
2. vestibulocohlear
3. trigemen
4. abducens
5. niciun răspuns corect
Răspuns corect: 2
Ribozomii:
1. sunt organite bogate în ribonucleoproteine
2. sunt liberi sau atașați reticulului endoplasmic
3. se mai numesc corpusculii lui Palade
4. au forma unor granule ovale sau rotunde
5. toate răspunsurile sunt corecte
Răspuns corect: 5
Alegeți varianta CORECTĂ:
1. parasimpaticul determină relaxarea sfincterului vezical intern și reducerea secreției de renină
2. nervul prezintă un grup de corpi neuronali localizați în afara SNC
3. originea aparentă a fibrelor perechii III de nervi cranieni se află între picioarele pedunculilor cerebrali; fibrele parasimpatice ajung la fibrele circulare ale mușchiului ciliar
4. sinapsele care folosesc norepinefrina și/sau epinefrina se numesc colinergice
5. majoritatea vaselor sangvine nu prezintă inervație simpatică; reglarea activității lor se face prin creșterea sau scăderea ratei de stimulare parasimpatică
Răspuns corect: 3
Sensibilitatea termică și dureroasă:
1. are receptorii în piele și sunt reprezentați de corpusculii Meissner
2. are receptorii în pereții vaselor de sânge și ai organelor
3. se proiectează în talamus și lobul parietal
4. are protoneuronul în neuronii senzitivi din cornul posterior al măduvei
5. este condusă de fasciculul spinotalamic lateral
Răspuns corect: 5
Eritrocitele sunt:
1. în număr de 5.000-10.000/mm3
2. celule nucleate cu rol în transportul oxigenului, dioxidului de carbon și menținerea echilibrului acido-bazic
3. mai multe tipuri: neutrofile, bazofile, eozinofile
4. ca număr, la valori de sute de mii, 150-300 de mii/mm3
5. celule anucleate cu rol în transportul oxigenului, dioxidului de carbon și menținerea echilibrului acido-bazic
Răspuns corect: 5
Formațiunea reticulară are următoarele roluri:
1. este implicată în reacția fiziologică la emoții
2. conține nuclei implicați în mișcarea voluntară
3. conține centrul plăcerii și al pedepsei
4. stabilește care amintiri sunt stocate
5. este implicată în starea de somn-veghe
Răspuns corect: 5
Cu privire la procesul de formare a urinei, pentru etapa de reabsorbție a apei, unul dintre următoarele fenomene este descris corect:
1. reabsorbția facultativă nu permite adaptarea diurezei la starea de hidratare a organismului
2. sensul transportului este din interstițiul peritubular spre interiorul tubului
3. la nivelul tubului contort distal 80% din apa filtrată este atrasă osmotic din tub în interstițiu
4. în prezența ADH reabsorbția facultativă nu se produce
5. la nivelul tubilor contorți distali și colectori are loc absorbția a 15% din apa filtrată
Răspuns corect: 5
Una din următoarele glande este mixtă:
1. paratiroida
2. tiroida
3. corticosuprarenala
4. pancreasul
5. hipofiza
Răspuns corect: 4
Galactoreea reprezintă o secreție anormală la nivelul glandei mamare, ce apare în condițiile unei hipersecreții de:
1. prolactină
2. FSH
3. prostaglandine
4. LH
5. niciun răspuns corect
Răspuns corect: 1
În timpul contracției izovolumetrice a sistolei ventriculare:
1. presiunea din ventriculi devine inferioară celei din atrii
2. se deschid valvele atrioventriculare
3. ventriculul se contractă ca o cavitate închisă
4. sângele este ejectat din ventriculi
5. se închid valvele semilunare
Răspuns corect: 3
Selectați afirmațiile adevărate privind țesuturile:
1. țesutul conjunctiv dur oso spongios se află în epifiza coastelor
2. țesutul epitelial de acoperire pluristratificat cubic și cilindric se află în canalele glandelor endocrine
3. țesutul epitelial glandular mixt se află în pancreas
4. țesutul conjunctiv semidur cartilaginos hialin se află în cartilajele faringiene
5. țesutul conjunctiv moale elastic însoțește alte țesuturi
Răspuns corect: 3
Referitor la nefron este adevărat că:
1. arteriola aferentă are un diametru mai mare decât arteriola eferentă
2. capsula glomerulară se continuă cu tubul contort distal
3. capsula Bowman este situată în medulară
4. tubul colector se află în coloanele renale
5. niciun răspuns corect
Răspuns corect: 1
Următoarea afirmație cu privire la fusurile neuromusculare este adevărată:
1. motoneuronii α inervează fibrele extrafusale
2. relaxarea musculară este prevenită prin întinderea fibrelor extrafusale care declanșează contracția reflexă
3. impulsul nervos se transmite neuronului α, ceea ce duce la contracția fibrelor intrafusale
4. fibrele intrafusale cu sac nuclear sunt inervate motor de fibrele senzitive anulospirale
5. dispunerea în paralel a fibrelor extrafusale face ca întinderea fibrelor intrafusale să determine și întinderea celor extrafusale
Răspuns corect: 2
Valva mitrală realizează comunicarea dintre:
1. ventriculul drept și artera pulmonară
2. ventriculul stâng și artera aortă
3. atriul stâng și ventriculul stâng
4. atriul drept și ventriculul drept
5. niciun răspuns nu este corect
Răspuns corect: 3
Debitul limfatic mediu este de:
1. 16 mL/h
2. 1 mL/h
3. 1500 mL/zi
4. 3000 mL/zi
5. 15 mL/h
Răspuns corect: 3
Terminațiile nervoase libere:
1. se găsesc doar la nivelul analizatorului cutanat
2. sunt terminații încapsulate
3. sunt receptori de presiune
4. sunt arborizații axonice ale neuronilor din ganglionii spinali
5. niciun răspuns corect
Răspuns corect: 5
Pe fața bazală a emisferelor cerebrale se remarcă una dintre următoarele structuri:
1. șanțul olfactiv
2. șanțul central Rolando
3. girusul postcentral
4. șanțul corpului calos
5. scizura calcarină
Răspuns corect: 1
La nivelul segmentului central al sensibilității interoceptive:
1. sunt conduse multisinaptic impulsuri de la articulații
2. se proiectează axoni ai neuronilor medulari viscerosenzitivi
3. se elaborează senzația tactilă sau termică
4. în mod normal nu apar senzații
5. ajung impulsuri care nu pot fi determinate de stimuli mecanici
Răspuns corect: 4
La nivelul tubului digestiv, mucusul:
1. se formează în urma combinării unei lipoproteine cu apa
2. este produs de glandele Brunner din mucoasa duodenului
3. crește pH-ul chimului gastric
4. este secretat doar de glandele pluricelulare
5. niciun răspuns corect
Răspuns corect: 3
În cursul revoluției cardiace valvele atrioventriculare se deschid:
1. la sfârșitul diastolei ventriculare
2. în timpul sistolei atriale
3. la sfârșitul sistolei atriale
4. în cursul sistolei ventriculare
5. la sfârșitul diastolei izovolumetrice
Răspuns corect: 5
Despre mușchii trunchiului se poate face următoarea afirmație adevărată:
1. mușchiul care separă cutia toracică de cavitatea abdominală are o față concavă spre torace
2. posterior de fiecare mușchi drept abdominal se află mușchiul piramidal
3. mușchii marii dorsali se află inferior de mușchii trapezi
4. spațiile intercostale sunt ocupate în întregime de mușchii intercostali externi
5. mușchiul subclavicular se află superficial de mușchii pectorali
Răspuns corect: 3
Retina:
1. este sensibilă la radiații optice cu o lungime de undă cuprinsă între 390 și 770 nm
2. are zece straturi parcurse de razele de lumină în următoarea ordine: limitanta internă - neuronii multipolari - neuronii bipolari - conuri și bastonașe
3. conține conuri și bastonașe care au în citoplasmă pigmenți fotosensibili
4. membranele limitante sunt formate din celule
5. toate celulele fotosensibile ating membrana limitantă externă
Răspuns corect: 2
În alcătuirea aparatului reproducător masculin sunt cuprinse următoarele structuri anatomice, cu O EXCEPȚIE:
1. ureterele
2. prostata
3. conductele spermatice
4. glandele bulbouretrale
5. testiculul
Răspuns corect: 1
Articulațiile următoare constituie sinostoze la vârstnicul sănătos:
1. simfiza pubiană
2. articulația dintre osul coxal și femur
3. articulația dintre osul temporal și mandibulă
4. articulația dintre osul frontal și temporal
5. niciun răspuns corect
Răspuns corect: 1
Durata potențialului de acțiune al fibrei musculare netede de la nivelul antrului piloric este:
1. sub 5 ms
2. peste 200 ms
3. 5 ms
4. peste 5 ms
5. 200 ms
Răspuns corect: 3
Actul reflex:
1. poate fi excitator sau inhibitor
2. niciun răspuns nu este corect
3. prezintă receptori care răspund la stimuli prin variații de potențial gradate, invers-proporționale cu intensitatea stimulului
4. reprezintă baza anatomică a arcului reflex
5. este alcătuit din cinci componente anatomice: receptorul, calea aferentă, centrul nervos, calea eferentă și efectorul
Răspuns corect: 1
Eliberarea de energie din glucoză se realizează prin procesul de:
1. lipoliză
2. glicogenogeneză
3. gluconeogeneză
4. glicogenoliză
5. calea pentozo-fosfaților
Răspuns corect: 5
Alegeți varianta CORECTĂ cu privire la mușchii membrului inferior:
1. mușchii tibial posterior și flexori ai degetelor realizează flexia labei piciorului
2. în loja laterală a gambei se află mușchiul gastrocnemian
3. mușchiul drept medial al coapsei produce, prin contracție, adducție
4. în partea anterioară a coapsei se află mușchiul cvadriceps iar sub acesta se află mușchiul croitor
5. mușchii semitendinos și semimembranos se găsesc în loja medială a coapsei
Răspuns corect: 3
Identificați afirmația adevărată:
1. ciclul cardiac începe cu sistola ventriculară care durează 0.30 secunde
2. Durata unui ciclu cardiac este direct proporțională cu frecvența cardiacă
3. diastola generală are un timp mai scurt comparativ cu diastola atrială
4. există un asincronism între sistola atriilor și cea a ventriculelor: sistola ventriculară o precede cu 0.10 secunde pe cea a atriilor
5. în timpul sistolei ventriculare, se succed două faze, în această ordine: faza de ejecție, faza de relaxare izovolumetrică
Răspuns corect: 3
Care este afirmația CORECTĂ cu privire la STH:
1. după pubertate produce îngroșarea oaselor late
2. este secretat de lobul posterior hipofizar
3. inhibă condrogeneza
4. majoritatea efectelor sale se exercită indirect
5. stimulează creșterea creierului
Răspuns corect: 4
Stimularea nucleului dorsal al vagului determină următoarele efecte digestive, cu o excepție:
1. relaxarea sfincterului piloric și ileocecal
2. contracția rectului și relaxarea sfincterului anal intern
3. creșterea motilității gastrice
4. contracția vezicii biliare și relaxarea sfincterului Oddi
5. stimularea secreției glandelor duodenale
Răspuns corect: 2
O fibră musculară este introdusă într-o soluție de sare cu concentrația de 0,75%. Se produc următoarele modificări:
1. apa se deplasează din citoplasma fibrei musculare prin membrana celulară în direcția concentrației mai mici de sare
2. prin difuziune, moleculele de sare se deplasează prin membrana celulară înspre citoplasma fibrei musculare
3. prin difuziune facilitată, moleculele de apă se deplasează prin membrana celulară în direcția concentrației mai mari de sare
4. prin osmoză, fibra musculară acumulează apă și se umflă
5. niciun răspuns corect
Răspuns corect: 4
Care dintre următoarele enunțuri despre oase este corect:
1. oasele degetelor sunt oase scurte
2. prezintă canalele perforante, care conțin vase sanguine
3. prezintă o placă epifizară, localizată la porțiunea externă a epifizei
4. principala componentă a oaselor este reprezentată de carbonatul de calciu
5. principala componentă a oaselor este reprezentată de hidroxidul de calciu
Răspuns corect: 2
Identificați afirmația corectă:
1. suprafața cerebelului prezintă trei șanțuri foarte adânci, care delimitează lobii cerebelului
2. originea aparentă a nervului IV cranian este pe fața posterioară a trunchiului cerebral, peste lama cvadrigemina
3. receptorii căii kinestezice sunt fusurile neuromusculare
4. în regiunea cervicală există 7 nervi cervicali (primul iese între osul occipital și atlas)
5. reflexele nociceptive constau în retragerea unui membru ca răspuns la stimularea dureroasă a acestuia
Răspuns corect: 5
Hipertensiunea arterială poate apărea în următoarele circumstanțe, cu excepția:
1. creșterea rezistenței vasculare arteriolare
2. creșterea debitului cardiac
3. scăderii secreției de aldosteron
4. creșterea vâscozității sângelui
5. scăderea elasticității arteriale
Răspuns corect: 3
Celula musculară netedă prezintă următoarele particularități:
1. calmodulina leagă calciul eliberat din reticulul sarcoplasmatic intracelular
2. corpii denși sunt ancorați de fibre de elastină
3. raportul dintre filamentele de miozină și actină este de 1:16
4. în mușchiul multiunitar există numeroase joncțiuni de tip „gap”
5. niciun răspuns corect
Răspuns corect: 3
Componenta simpatică a sistemului nervos vegetativ:
1. nu este dependentă de eliberarea de noradrenalină prin fibrele postganglionare
2. are originea fibrelor preganglionare la nivelul trunchiului cerebral
3. fibrele postganglionare se distribuie la cap și viscere
4. activează organismul pentru luptă și apărare
5. fibra preganglionară este lungă, iar cea postganglionară este scurtă
Răspuns corect: 4
Selectați afirmația ADEVĂRATĂ cu privire la glandele gastrice:
1. glandele pilorice secretă factorul intrinsec
2. glandele oxintice sunt localizate în regiunea antrală a stomacului
3. glandele oxintice sunt implicate în absorbția vitaminei B12, prin secreția lor
4. glandele oxintice secretă gastrina
5. glandele pilorice sunt localizate la nivelul corpului gastric
Răspuns corect: 3
Alegeți varianta FALSĂ:
1. nervii tohleari sunt nervi motori
2. nervii optici sunt nervi senzoriali
3. nervii abducens sunt nervi senzoriali
4. nervii glosofaringieni sunt nervi micști
5. nervii trigemeni sunt nervi micști
Răspuns corect: 3
Alegeți afirmația falsă:
1. emisferele cerebrale conțin în interior ventriculii laterali II și III
2. corpii striați (nucleii bazali) sunt situați deasupra și lateral de talamus
3. cerebelul este separat de emisferele cerebrale prin cortul cerebelului
4. pedunculii cerebeloși mijlocii conțin numai fibre aferente
5. neocortexul este alcătuit din șase straturi celulare
Răspuns corect: 1
Nervul vag:
1. asigură inervația simpatică a inimii și plămânilor
2. conține fibre visceromotorii care inervează mușchii laringelui
3. recepționează sensibilitatea gustativă
4. prezintă fibre vegetative cu originea în nucleul dorsal, care inervează vezica urinară
5. are un nucleu vegetativ din care pornesc fibre care inervează mușchii faringelui
Răspuns corect: 3
Care dintre următoarele afirmații este corectă?
1. coarnele laterale medulare conțin neuroni vegetativi simpatici postganglionari
2. fibrele gustative ale nervului facial au originea în ganglionul geniculat de pe traiectul nervului
3. paleocortexul este alcătuit din șase straturi celulare, reprezintă sediul proceselor psihice superioare
4. arahnoida are o structură fibroasă și este separată de pia mater printr-un spațiu ce conține lichid cefalorahidian
5. parasimpaticul nu are efect asupra mușchiului constrictor pupilar din iris
Răspuns corect: 2
Prin metabolizarea mitocondrială a unui acid gras cu 16 atomi de carbon vor rezulta:
1. 132 molecule de ATP
2. 130 molecule ATP
3. 120 molecule de ATP
4. 129 molecule de ATP
5. niciun răspuns corect
Răspuns corect: 4
Splina și ganglionii limfatici conțin următorul tip de țesut:
1. conjunctiv dur
2. muscular multiunitar
3. conjunctiv moale
4. conjunctiv semidur
5. muscular striat
Răspuns corect: 3
Alegeți afirmația falsă cu privire la traseul EKG:
1. unda T corespunde repolarizării ventriculare
2. repolarizarea atrială se produce simultan cu QRS
3. unda P reprezintă activarea atrială
4. unda Q este o undă pozitivă pe traseul EKG
5. repolarizarea atrială este mascată de depolarizarea ventriculară
Răspuns corect: 4
Care dintre următoarele funcții nu este realizată de hipotalamus?
1. coordonarea centrilor foamei și setei
2. reglarea ritmului somn-veghe
3. reglarea secreției endocrine
4. reglarea metabolismului intermediar
5. diminuarea tonusului muscular
Răspuns corect: 5
Splina:
1. are 4 amprente
2. este convexă la contactul cu intestinul gros
3. este concavă la contactul cu diafragmul
4. este alcătuită din lobi și lobuli
5. niciun răspuns corect
Răspuns corect: 1
Dintre mușchii trunchiului:
1. mușchiul romboid aparține regiunii anterolaterale a toracelui
2. mușchii pectorali se situează profund la nivelul toracelui
3. mușchiul trapez se găsește superior de aponevroza lombară
4. mușchiul dințat mare este situat la nivelul coapsei
5. mușchiul piramidal se găsește posterior de mușchiul drept abdominal
Răspuns corect: 3
Catabolismul proteic este stimulat de hormoni sintetizați de:
1. celulele α ale insulelor Langerhans
2. celulele C parafoliculare
3. celule ale tecii interne a foliculului ovarian
4. celulele interstițiale Leydig
5. lobul anterior hipofizar
Răspuns corect: 1
Un individ care are în plasmă aglutinine α și β iar pe hematii aglutinogenul D poate primi sânge, de la grupa:
1. A (II) Rh -
2. B (III) Rh -
3. A (II) Rh -
4. O (I) Rh +
5. AB (IV) Rh -
Răspuns corect: 4
Cisterna Chili este situată în fața vertebrei:
1. T7
2. T2
3. L2
4. T5
5. L5
Răspuns corect: 3
Despre activitatea secretorie a stomacului, este adevărat că:
1. glucagonul stimulează secreția gastrică
2. gastrina inhibă secreția de HCl
3. antrul piloric conține glande cu celule endocrine
4. glandele pilorice secretă factor intrinsec
5. secreția bazală de HCl este de maximum 0,1 mEq/oră
Răspuns corect: 3
Despre valva pulmonară sunt adevărate afirmațiile:
1. participă la formarea zgomotului diastolic
2. se închide în sistola ventriculară
3. este localizată în ventriculul stâng
4. se deschide în diastola ventriculară
5. niciun răspuns corect
Răspuns corect: 1
Alegeți varianta incorectă:
1. mucusul are efect protectiv față de acțiunea autodigestivă a pepsinei
2. la nivel gastric se absorb cantități mici de sodiu
3. evacuarea bilei este și consecința relaxării sfincterului Oddi
4. lipaza gastrică hidrolizează lipidele ingerate sub formă de emulsie
5. toate afirmațiile de mai sus sunt false
Răspuns corect: 5
Care din următoarele enunțuri despre ventilația pulmonară este adevărat:
1. expirația forțată golește plămânii de tot aerul existent
2. la începutul inspirației, în plămâni, presiunea aerului este mai mică față de cea atmosferică
3. diafragma se mișcă în jos în timpul expirației
4. mușchii intercostali interni se contractă mai ales în timpul inspirației forțate
5. în expir, mușchii respiratori se relaxează, crescând volumul toracelui
Răspuns corect: 2
Sunt corecte afirmațiile despre valvele atrio-ventriculare, cu excepția:
1. închiderea lor produce zgomotul cardiac mai lung și mai intens
2. permit trecerea sângelui într-un singur sens
3. sunt închise în timpul contracției izovolumetrice ventriculare
4. se deschid la sfârșitul sistolei ventriculare
5. sunt deschise în timpul sistolei atriale
Răspuns corect: 4
La sfârșitul expirului forțat, în plămâni rămâne:
1. volumul curent
2. capacitatea pulmonară totală
3. volumul rezidual
4. capacitatea inspiratorie
5. capacitatea reziduală funcțională
Răspuns corect: 3
Stimulând un neuron senzitiv se declanșează un potențial de acțiune. Dublând intensitatea stimulului:
1. se declanșează potențial de acțiune la conul de emergență al axonului
2. potențialul de acțiune se propagă mai rapid de-a lungul axonului
3. în decursul unui potențial de acțiune intră mai mulți ioni de Na+ în celulă
4. se declanșează un potențial de acțiune de intensitate mai mare
5. niciun răspuns corect
Răspuns corect: 1
Carioplasma:
1. este o soluție coloidală cu aspect omogen
2. are rol important în metabolismul glicogenului
3. are o structură complexă, la nivelul ei desfășurându-se principalele funcții vitale
4. este poroasă, dublă, cu structură trilaminară
5. este echivalenta ergastoplasmei pentru celula nervoasă
Răspuns corect: 1
Pepsina:
1. este o enzimă proteolitică
2. este forma inactivă a pepsinogenului
3. este activă în mediul alcalin
4. nu inițiază procesul de digestie a proteinelor
5. metabolizează lipidele
Răspuns corect: 1
Cantitatea totală a apei din plasma sangvină a unui bărbat de 75 kg este:
1. 2,70 kg
2. 2,80 kg
3. 2,97 kg
4. 2,00 kg
5. 1,97 kg
Răspuns corect: 3
Alegeți varianta corectă:
1. receptorii analizatorului olfactiv sunt chemoreceptori care ocupă partea inferioară a foselor nazale
2. vederea diurnă se realizează cu ajutorul celulelor cu bastonașe
3. acuitatea olfactivă este direct proporțională cu concentrația substanței odorante
4. cea mai mare parte a puterii de refracție a aparatului dioptric ocular aparține feței anterioare a corneei
5. pragul gustativ pentru chinină este de 1g/L
Răspuns corect: 4
Din nucleii accesori ai oculomotorului pleacă fibre:
1. comunicante cenușii
2. vegetative preganglionare parasimpatice
3. motorii somatice
4. senzitive somatice
5. vegetative preganglionare simpatice
Răspuns corect: 2
Despre proteine putem afirma următoarele cu O EXCEPȚIE:
1. proteine histonice și nonhistonice intră în alcătuirea cromozomilor
2. o proteină sintetizată de celulele foliculare tiroidiene este tireostimulina
3. valoarea plasmatică a aminoacizilor este în mod normal 35-65 mg/100mL
4. intră în alcătuirea substanței fundamentale din structura țesutului osos
5. modificări chimice ale structurii proteinelor din compoziția cristalinului duc la opacifierea sa
Răspuns corect: 2
Celulă anucleată este:
1. hepatocitul
2. hematia adultă
3. fibra musculară striată
4. neuronul
5. niciun răspuns nu este corect
Răspuns corect: 2
Alegeți afirmația FALSĂ:
1. între sistemul nervos și sistemul endocrin există o strânsă interdepenență
2. rolul mielinei este de izolator electric, care accelerează conducerea impulsului nervos
3. la mamiferele superioare, numărul neuronilor depășește de 10 ori numărul nevrogliilor
4. nevrogliile nu conțin neurofibrile și nici corpi Nissl
5. neuronii pseudounipolari se află în ganglionul spinal
Răspuns corect: 3
Subiectul Y se antrenează la sacul de box. Care dintre următorii receptori sunt stimulați mai intens?
1. terminațiile nervoase libere
2. corpusculii Pacini
3. corpusculii Meissner
4. discurile Merkel
5. niciun răspuns corect
Răspuns corect: 2
Reglarea ventilației se realizează de către:
1. centri nervoși din bulb și punte
2. centri nervoși din paleocerebel
3. stimuli primiți de la chemoreceptorii din bulb și punte
4. centri nervoși din punte și mezencefal
1. 2 și 4 sunt corecte
2. 1 și 3 sunt corecte
3. 4 este corectă
4. 1, 2 și 3 sunt corecte
5. toate cele 4 variante sunt corecte
Răspuns corect: 2
Despre fecundație sunt false afirmațiile:
1. în urma fecundației rezultă zigotul care va avea un heterozom
2. spermia și ovulul au fiecare 22 de autozomi și un heterozom
3. are loc la nivelul trompelor uterine
4. tipul de spermie care fecundează ovulul determină sexul copilului
5. niciun răspuns corect
Răspuns corect: 1
Alegeți afirmația CORECTĂ:
1. inflamația meningelui de la nivel cerebral are etiologie strict bacteriană
2. inflamația meningelui de la nivel spinal are etiologie strict virală
3. hemoragiile cerebrale se produc strict la nivelul țesutului cerebral
4. o reacție de hipersensibilitate inițiată de un virus poate fi implicată în producerea encefalitei
5. encefalita este o boală inflamatorie cronică a creierului
Răspuns corect: 4
Despre atlas sunt adevărate afirmațiile:
1. participă la formarea unei pârghii de ordinul I
2. participă la formarea unei cifoze
3. prezintă inferior prima pereche de nervi spinali
4. participă la formarea unei sindesmoze
5. niciun răspuns corect
Răspuns corect: 1
Referitor la sistemele circulatorii este adevărat că:
1. sângele din vena splenică ajunge în vena portă
2. vena mezenterică superioară se continuă cu vena hepatică dreaptă
3. artera femurală este ramură directă din artera iliacă comună
4. vena safenă mare se deschide în vena cavă inferioară
5. niciun răspuns corect
Răspuns corect: 1